UZNESENIE VLÁDY SLOVENSKEJ REPUBLIKY
č. 262
zo 14. marca 2007

k Pravidlám implementácie finančného mechanizmu EHP a Nórskeho finančného mechanizmu

Číslo materiálu:	4869/2007	
Predkladateľ:	podpredseda vlády pre vedomostnú spoločnosť, európske záležitosti, ľudské práva a menšiny a minister financií	
Vláda
A.	schvaľuje
A.1.	Pravidlá implementácie finančného mechanizmu EHP a Nórskeho finančného mechanizmu;
B.	ukladá
podpredsedovi vlády SR pre  vedomostnú spoločnosť,  európske záležitosti, ľudské práva a menšiny 
ministrovi financií
ministrovi hospodárstva
ministrovi životného prostredia
podpredsedovi vlády a ministrovi školstva
ministrovi dopravy, pôšt a telekomunikácií
ministrovi kultúry
podpredsedovi vlády a ministrovi vnútra
podpredsedovi vlády a ministrovi spravodlivosti
ministrovi pôdohospodárstva
ministerke práce, sociálnych vecí a rodiny
ministrovi zdravotníctva
ministrovi výstavby a regionálneho rozvoja
B.1.	zabezpečiť plnenie úloh vyplývajúcich z Pravidiel implementácie finančného mechanizmu EHP a Nórskeho finančného mechanizmu
	priebežne do ukončenia implementácie finančných mechanizmov
C.	splnomocňuje
podpredsedu vlády pre vedomostnú spoločnosť, európske záležitosti, ľudské práva a menšiny 
C.1.	uzatvárať dohody o poskytnutí grantu medzi SR a Výborom pre finančný mechanizmus EHP a Nórskym ministerstvom zahraničných vecí
	priebežne do ukončenia implementácie finančných mechanizmov
podpredsedu vlády pre vedomostnú spoločnosť, európske záležitosti, ľudské práva a menšiny 
ministra financií
C.2.	schvaľovať prípadné zmeny a doplnenia materiálu Pravidlá implementácie finančného mechanizmu EHP a Nórskeho finančného mechanizmu vrátane výnimiek v súlade s potrebami implementácie projektov
	priebežne do ukončenia implementácie finančných mechanizmov
D.	zrušuje
D.1.	uznesenie vlády SR č. 725 z 21. septembra 2005 k  návrhu riadenia implementácie, finančného  riadenia, kontroly a  auditu finančného mechanizmu EHP a Nórskeho finančného mechanizmu,
D.2.	uznesenie vlády SR č. 948 z 30. novembra 2005 k návrhu alokácie finančných prostriedkov na jednotlivé priority Finančného mechanizmu EHP a Nórskeho finančného mechanizmu a  návrhu na úpravu materiálu Riadenie implementácie, finančné riadenie, kontrola a audit finančného mechanizmu EHP a Nórskeho finančného mechanizmu,
D.3.	časť C. Systém riadenia implementácie pomoci, finančného riadenia, kontroly a auditu Implementačnej stratégie a systému finančného riadenia mechanizmu Európskeho hospodárskeho priestoru a Nórskeho finančného mechanizmu schváleného uznesením vlády SR č. 1002 z 27. októbra 2004.
Vykonajú:	podpredseda vlády pre vedomostnú spoločnosť, európske záležitosti, ľudské práva a menšiny 
podpredseda vlády a minister vnútra
podpredseda vlády a minister spravodlivosti
podpredseda vlády a minister školstva
minister financií
minister hospodárstva
minister životného prostredia
minister dopravy, pôšt a telekomunikácií
minister kultúry
minister pôdohospodárstva
ministerka práce, sociálnych vecí a rodiny
minister zdravotníctva
minister výstavby a regionálneho rozvoja